人類係一種雜食動物，所以理論上會進化成對任何望落似有生命嘅嘢（即係對人類嚟講有可能係食得嘅嘢）有上述呢種反應，而有生命嘅嘢普遍都喺幾何上具有某啲特性嘅，例如健康正常嘅生物一般都係左右大致上對稱嘅，於是人類就進化成會對具有呢啲特性嘅冇生命物體（例如係對稱嘅人造藝術品）有好感，令到對稱成為咗受歡迎嘅藝術品常有嘅特徵之一。